Patricius (comes Saresberiensis)
Patricius (natus anno circiter 1122; interfectus die fere 7 Aprilis 1168), filius Gualteri de Sarisberia uxorisque eius Sibyllae de Cadurcia, avunculus Guillelmi Marescalli, creatus est ante annum 1147 ab imperatrice Matilda comes Wiltoniae. Communiter comes Saresberiensis appellatus est e nomine Sarisberiae urbis principalis huius comitatus.

Bis uxores duxit, quarum primam Matildam e stirpe hodie ignoto; secundam Elam (si nomen recte datur), comitissam Pontivorum, e qua genuit:
 Guillelmus
 Patricius
 Philippus
 Gualterus
Die circiter 7 Aprilis 1168 Patricius, pro rege Anglico Henrico II militante, in insidiis iuxta Leziniacum Pictavense a Guidone de Leziniaco interfectus est; eisdem insidiis filius sororis Guillelmus captus est sed mox iussu reginae Alienorae redemptus.

Fontes 
 L'histoire de Guillaume le Maréchal vv. 1-1904

Notae

Bibliographia 
 Emilie Amt, "Salisbury, Patrick of, first earl of Salisbury (d. 1168)" in 
 David Crouch, William Marshal: Knighthood, War and Chivalry, 1147–1219. 2a ed. Londinii: Longman, 2002

Nexus externi 
 

Mortui 1168
Nati saeculo 12
Proelio interfecti
Milites Angliae
Guido de Leziniaco